stanford-oval/wikipedia huggingface dataset:
Ruona (yritys)

| Ruona Oy |
| --- | --- |
 Ruonan tehdas vuonna 1947.
Markkina-arvo:  200 milj. mk (1947)
Perustettu:  1918
Perustaja:  Juhan Wilhelm Järvinen
Lakkautettu:  1952
Toimiala:  konepaja, valimo ja laivatelakka
Henkilöstö:  n. 700 (1947)
Infobox OKVirheellinen NIMI-arvo: 
Ruona Oy oli suomalainen Raahessa vuosina 1918–1952 toiminut metallialan yritys, jolla oli konepaja, valimo ja laivatelakka. Yhtiön perustaja oli teknikko ja liikemies Juhan Wilhelm Järvinen. Ruona Oy toimi aluksi levy- ja korjauspajana ja se valmisti 1920-luvulla erilaisia peltituotteita (muun muassa maidonkuljetusastioita, työntökärryjä ja puutarha- sekä öljykannuja). Vuonna 1920 Ruona Oy rakensi oman telakan, jossa oli tilaa 10 laivalle ja myöhemmin yhtiö aloitti hinaajien höyrykattiloiden, varppausveneiden, säiliöiden ja erilaisten nosto- ja kuljetuslaitteiden valmistuksen.
Kun yhtiön johtajaksi tuli vuonna 1936 diplomi-insinööri Emil. G. Oesch (1884–1952) , Ruona Oy alkoi siirtyä raskaan teollisuuden ja laivanrakennuksen piiriin. Yhtiön tuotantolaitoksia laajennettiin niin, että vuonna 1938 valmistui koneistamo ja viilaamo, vuonna 1939 levyosaston laajennus, vuonna 1942 rauta- ja teräsvalimo sekä paja ja vuonna 1946 nostotelakka. Valtaosan Ruona Oy:n tuotannosta muodostivat sotavuosina puolustusvoimien tilaukset ja sotien jälkeen 1940-luvun lopulla taas sotakorvaustoimitukset. Tuotannon arvo oli vuonna 1947 noin 200 miljoonaa markkaa ja henkilökuntaa oli noin 700. Vuonna 1945 aloitti toimintansa myös Ruonan oma ammattikoulu.
Ruona Oy:n toiminta päättyi konkurssiin vuonna 1952 Oeschin kuoltua lokakuussa 1952. Ruona Oy:n konkurssi oli aikanaan Suomen suurin; alihankkijat mukaan luettuna noin 1 000 henkilöä menetti työpaikkansa Raahen seudulla. Yhtiön toimintaa jatkamaan perustettiin 1953 Raahe Oy. Uuden yhtiön pääomistaja oli Heikki H. Herlin. Raahe Oy jatkoi Ruona Oy:n teräsvalimon toimintaa Raahessa. 1970-luvulle tultaessa Raahe Oy:n omistus siirtyi kokonaan Herlinien Kone Osakeyhtiölle. Teräsvalimoa laajennettiin 1970-luvulla muun muassa pientavaran kaavaus- ja valulinjalla sekä uudella malliverstaalla. Tehtaalle perustettiin myös pyöräosasto, joka valmisti lähinnä pyöriä Kone Oy:n tuottamia satamanostureita varten. Raahe Oy:n konepaja ja valimo fuusioitiin Kone Oy:n nosto- ja siirtolaiteryhmään vuonna 1979. Vuonna 1983 toteutettu suomalaisten teräsvalimoiden toimialarationalisointi johti siihen, että Kone Oy keskittyi pieniin ja keskisuuriin teräsvaluihin.
Vuonna 1987 Kone Oy myi Raahen konepajatoimintansa raahelaiselle Miilukangas Oy:lle. Teräsvalimo myytiin 1995 viidelle Koneen palveluksessa olleelle henkilölle ja sen toiminta jatkui aluksi Raahen Teräsvalimo Oy:n nimellä ja sitten Keycast Oy:n nimellä, kun vuonna 1999 tehty yrityskauppa synnytti pohjoismaisen teräsvaluihin keskittyneen konsernin. Raahelainen Miilukangas Oy osti Keycast-konsernin Raahen teräsvalimon liiketoiminnan vuonna 2013 ja valimo toimii nykyisin Miilucast Oy:n nimellä.
Aiheesta muualla

Ruona Oy Pörssitiedon netissä
Ruitsa

Muistomerkki kylän paikalla.
Ruitsan mosaiikkilasista valmistettu Pietari I:n muotokuva Eremitaašissa.
Ruitsa (ven. Усть-Рудицы, Ust-Ruditsy ja Нижние Рудицы, Nižnije Ruditsy) on entinen kylä Leningradin alueen Lomonosovin piirissä Venäjällä. Se sijaitsi Ruitsanjoen ja Mustajoen yhtymäkohdassa, josta Hevaanjoki saa alkunsa.
Kylä mainitaan Novgorodin Vatjan viidenneksen verokirjassa vuonna 1500. Henkilönimistön perusteella seudun asutus oli itämerensuomalaista. Joennimeen pohjautuva kylän nimitys perustuu venäjän sanaan ruda ’veri, punainen väri, (rauta)malmi’.
Vuonna 1753 keisarinna Elisabet lahjoitti Ruitsan kartanon lähikylineen Mihail Lomonosoville, joka perusti sinne lasitehtaan. Vuoteen 1768 saakka toimineella tehtaalla valmistettiin lähinnä värillistä mosaiikkilasia ja koriste-esineitä. Ruitsan mosaiikkilasista on tehty mm. Pultavan taistelua kuvaava taulu Venäjän tiedeakatemian rakennuksessa Pietarissa.
Vuonna 1765 kartano siirtyi Lomonosovin vaimolle ja tämän jälkeen heidän tyttärelleen. Myöhemmin se kuului Konstantinovin, Rajevskin ja Orlovin aatelissuvuille. Kenraali Nikolai Rajevskin pojan Nikolain luona Ruitsassa vieraili runoilija Aleksandr Puškin.
Vuonna 1848 kahdessa Ruitsan kylässä asui 205 inkerikkoa, jotka kuuluivat Metussin ortodoksiseen seurakuntaan.  Joen muodostamassa saaressa sijaitsi Kosman ja Demianin tsasouna.
Ruitsan kartano hävitettiin Venäjän kansalaissodassa vuonna 1919. Leningradin piirityksen aikana Ruitsa sijaitsi Oranienbaumin sillanpääaseman etulinjassa ja muiden lähikylien tavoin se tuhoutui täydellisesti.
Vuosina 1950-luvulla alueella suoritettiin arkeologisia kaivauksia, joissa selvitettiin Lomonosovin perustaman tehtaan sijainti. Vuonna 1959 paikalle pystytettiin muistomerkki. Nykyään seutu on täysin asumatonta.
René Meulensteen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Reinhard Jozef Petrus Meulensteen
Syntymäaika: 25. maaliskuuta 1964 (ikä 60)
Syntymäpaikka: Beugen, Alankomaat
Pelipaikka: keskikenttäpelaaja
Seura
Seura:  Australia
Tehtävä: apuvalmentaja
Valmennusura
1990–1993:  NEC (juniorit)
1993–1999:  Qatar U18
1999–2000:  Al-Ittihad Qatar
2000–2001:  Al-Sadd
2001–2006:  Manchester United (juniorit)
2005–2006:  Manchester United (juniorit)
2006–2007:  Brøndby IF
2007–2013:  Manchester United (apuv.)
2013:  Anži Mahatškala (apuv.)
2013:  Anži Mahatškala
2013:  Fulham (apuv.)
2013–2014:  Fulham
2016–2017:  Maccabi Haifa
2017–2018:  Kerala Blasters
2018–:  Australia (apuv.)

René Meulensteen (s. 25. maaliskuuta 1964) on alankomaalainen jalkapallovalmentaja ja entinen pelaaja. Elokuusta 2018 lähtien hän on toiminut Australian maajoukkueen apuvalmentajana.
Saavutukset > Päävalmentajana

Arabian Mestarien liiga: 2001
Saavutukset > Apuvalmentajana

Englannin Valioliiga (4): 2009, 2011, 2013
Englannin liigacup (2): 2009, 2010
Mestarien liiga: 2008
FIFA Club World Cup: 2008
Real Virtuality

Real Virtuality on Bohemia Interactive Studio:n kehittämä pelimoottori, jonka alkuperäinen nimi oli Poseidon. Real Virtuality -pelimoottorin eri versioita on käytetty Operation Flashpoint-, Armed Assault- ja ARMA 2 -peleissä sekä VBS1-, VBS2- ja VBS3-sotasimulaattoreissa. Pelimoottori huolehtii pelin tai simulaattorin grafiikasta, fysiikan mallinnuksesta, komentokielestä ja käyttöliittymästä.
Versiot

Real Virtuality -pelimoottorin versiot ovat:
Versiot > Real Virtuality 1

Operation Flashpoint: Cold War Crisis: 1.00–1.46
Operation Flashpoint: Resistance: 1.75–1.96
VBS1: 1.75–1.99
Versiot > Real Virtuality 2

Operation Flashpoint: Elite (Xbox): 2.85
Armed Assault: 5089–5151–5163
VBS2: 1.0 - 1.3
Versiot > Real Virtuality 3

VBS2: 2.0
ArmA 2: –
ArmA 2: Operation Arrowhead: -
Take On Helicopters: -
Iron Front: Liberation 1944: -
VBS3: 3.0-
DayZ : -
Versiot > Real Virtuality 4

Arma 3 : -
Aiheesta muualla

Bohemia Interactive Studio kotisivut
Bohemia Interactive wiki
Alkuperäisen pelimoottorin demo[vanhentunut linkki]
Remy LaCroix

| Remy LaCroix |
| --- | --- |

Henkilötiedot
Syntynyt: 26. kesäkuuta 1988 (ikä 36)
Pornonäyttelijä
Aktiivisena:  2012–
Pituus:  157 cm
Paino:  48 kg
Aiheesta muualla
remylacroix.wordpress.com
IMDb
Remy LaCroix (s. 26. kesäkuuta 1988 San Francisco, Yhdysvallat) on yhdysvaltalainen pornonäyttelijä. Pornonäyttelemisen hän aloitti vuonna 2012. Vuoteen 2015 mennessä hän on voittanut kuusi AVN-palkintoa. Hän on toiminut myös Penthousen mallina.
Aiheesta muualla

Wikimedia Commonsissa on kuvia tai muita tiedostoja aiheesta .
Remy LaCroix Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ruototunturi

Ruototunturi on Muonion ja Enontekiön kuntia halkova tunturi, jonka huippu on 572 metrin korkeudessa. Ruototunturi on Muonion kunnan vaakunassa nähtävä tunturi.
Ruototunturi sijaitsee Pallas-Yllästunturin erämaavyöhykkeellä. Tunturilta näkyvät maisemat kohti Pallas- ja Ounastuntureita. Ruototunturin eteläpuolella ovat Könkäsenjärvi ja Könkäsentunturi sekä itäpuolella Kuoppajärvi ja Pahajoenkankaat.
Ritva Kokkola

Ritva Kokkola (s. 1948 Kemi) on suomalainen kirjailija. Hän on kirjoittanut aikuisten jännitysromaaneita, lasten- ja nuortenkirjoja ja novellikokoelman.
Kokkola syntyi ja kävi koulunsa Kemissä. Hän opiskeli Turun yliopistossa muun muassa englantilaista filologiaa, kirjallisuustiedettä ja uskontotiedettä, minkä jälkeen hän työskenteli Kemissä kieltenopettajana. Kirjoittamista hän on opiskellut Lapin Kirjallisuusseuran ja Kemin työväenopiston kursseilla.
Kokkolan esikoisteos Lukukauden loppu ilmestyi vuonna 2005. Se on Kemiin sijoittuva jännitysromaani, kuten myös Kokkolan toinen teos, Kaupunginjohtajan kuolema (2008). Syksyllä 2010 Kemin kaupunginteatterissa esitettiin  Kaupunginjohtajan kuolemaan pohjautuva Taava Hakalan ohjaama näytelmä Henki pois!. Kokkolan kolmas rikoskirja Murhattu mieli ilmestyi vuonna 2011. Häneltä on ilmestynyt myös novellikokoelma Palasin kynnykseltä (2010). Uusin teos on Johanneksen puu (2016), jota hän itse pitää tähänastisena pääteoksenaan. Kokkolan kirjoja on kustantanut Myllylahti ja  Nordbooks.
Kokkola on kirjoittanut myös lasten- ja nuortenkirjoja. Vuonna 2009 ilmestyi nuortenromaani Koira katoaa, joka sijoittuu aiempien kirjojen tavoin Kemiin. Hän on kirjoittanut myös Ansku ja Armas -lastenkirjasarjaa.
Kokkola on Suomen Kirjailijaliiton, Dekkariseuran ja Lapin Kirjallisuusseuran jäsen.
Teokset > Romaanit

Lukukauden loppu.  Suomussalmi:  Myllylahti, 2005.  ISBN 952-202-029-X.
Kaupunginjohtajan kuolema.  Suomussalmi:  Myllylahti, 2008.  ISBN 978-952-202-103-8.
Murhattu mieli.  Suomussalmi:  Myllylahti, 2011.  ISBN 978-952-202-302-5.
Kolmas mies.  Espoo:  Myllylahti, 2013.  ISBN 978-952-202-444-2.
Johanneksen puu. Kemi: Nordbooks, 2016. ISBN 978-952-315-242-7.
Teokset > Lasten- ja nuortenkirjat

Koira katoaa.  Suomussalmi:  Myllylahti, 2009.  ISBN 978-952-202-125-0.
Ansku ja Armas.  Kemi:  Nordbooks, 2012.  ISBN 978-952-5908-58-9.
Ansku ja Armas puhuvat koiraa.  Kemi:  Nordbooks, 2012.  ISBN 978-952-6643-15-1.
Ansku ja Armas ynnä matikkatäti.  Kemi:  Nordbooks, 2013.  ISBN 978-952-6643-37-3.
Ja se kissa!.  Kemi:  Nordbooks, 2014.  ISBN 978-952-6643-89-2.
Ansku ja Armas Piin pauloissa. Kemi: Nordbooks, 2015. ISBN 978-952-315156-7.
Teokset > Muut

Palasin kynnykseltä.  (Novellikokoelma)  Suomussalmi:  Myllylahti, 2010.  ISBN 978-952-202-203-5.
Henki pois!: vääristynyt pikkukaupunkikuvaus vuonna 2000 ja risat.  (Dramatisointi teoksesta Kaupunginjohtajan kuolema)  Helsinki:  Kirja kerrallaan, 2011.  ISBN 978-952-480-249-9.
Pajatso.  (Runokokoelma)  Kemi:  Nordbooks, 2015.  ISBN 978-952-315-096-6.
Runaway (Sahlenen kappale)

|  Runaway> Kappaleen tiedot |
| --- | --- |
Esittäjä(t):  Sahlene
Säveltäjä(t):  Alar Kotkas Ilmar Laisaar Pearu Paulus
Sanoittaja(t):  Jana Hallas
Euroviisutiedot
Vuosi:  2002
Maa:  Viro
Kieli:  englanti
Sijoitus:  3.
Pisteet:  111
Sanat:  sanoitus
Runaway on Sahlenen esittämä kappale, jolla hän edusti Viroa vuoden 2002 Eurovision laulukilpailussa Viron Tallinnassa.
Kappale sijoittui Euroviisuissa 24. maan joukosta sijalle 3. 111 pisteellä.
Ruotsala

Ruotsala voi tarkoittaa seuraavia:
Ruotsala, Halikon kylä
Ruotsala, Kauhavan kylä
Ruotsala, Muurlan kylä
Aki Ruotsala (s. 1985), suomalainen kristillisdemokraattinen poliitikko
Helena Ruotsala (s. 1957), etnologian professori
Josua Ruotsala (1893–1967), opetusneuvos ja päätoimittaja
Maria Ruotsala (s. 1961), suomalainen kuvataiteilija ja elokuvaohjaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruotsala”, voi hakea sivunnimihaulla, laajalla sivunnimihaulla tai tekstihaulla.
Rieskalammi

| Rieskalammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°11′34″N, 25°12′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  metsäoja Löytjärveen 
Järvinumero:  35.787.1.057
Mittaustietoja
Pinnankorkeus:  160,1 m  
Rantaviiva:  0,665 km  
Pinta-ala:  1,907 ha  
Saaria:  ei saaria 
 fiRieskalammi 
Rieskalammi  on Kanta-Hämeessä Hämeenlinnassa sijaitseva lampi. Järvi kuuluu Evon retkeilyalueeseen .
Maantietoa

Lammen pinta-ala on 1,9 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Lammen vedenpinnan korkeus on 160,1 metriä mpy.
Ron Carter

| Ron Carter |
| --- | --- |
 Carter esiintymässä 25. toukokuuta 1980
Henkilötiedot
Syntynyt: 4. toukokuuta 1937 (ikä 87) Ferndale, Michigan, Yhdysvallat
Muusikko
Aktiivisena:  1960–
Tyylilajit:  hard bop, orchestral jazz, mainstream jazz, third stream, post-bop
Soittimet:  kontrabasso, sello
Yhtyeet:  Miles Davis, Johnny Frigo
Levy-yhtiöt:  Blue Note, CTI, Embryo, Milestone, Prestige, Sunnyside
Aiheesta muualla
Kotisivut
  [ Muokkaa Wikidatassa ] [ ohje ]  
Ron Carter (s. 4. toukokuuta 1937 Ferndale, Michigan) on yhdysvaltalainen jazzbasisti. Carter on yksi eniten levyttäneistä basisteista jazzin historiassa yli 2 500 levyllään.
Carter tuli yleisön tietoisuuteen soittaessaan kuuluisassa Miles Davisin 1960-luvun kvintetissä, jossa soittivat myös Herbie Hancock, Wayne Shorter ja Tony Williams. Hän esiintyi monissa Hancockin ja Shorterin sooloprojekteissa. Hän on esiintynyt ja levyttänyt muun muassa Antônio Carlos Jobimin, Eric Dolphyn, McCoy Tynerin, Stanley Turrentinen, Freddie Hubbardin, Stan Getzin, Coleman Hawkinsin, Joe Hendersonin, Horace Silverin, Kenny Burrellin ja Milt Jacksonin kanssa ja on julkaissut yli 20 levyä yhtyeen johtajana.
Carter on valmistunut maineekkaasta Eastman School of Music -koulusta.
Carter toimii musiikkiosaston emeritusprofessorina City College of New Yorkissa opetettuaan siellä kahdeksantoista vuotta, ja vuonna 2004 hän sai kunniatohtorin arvon tunnetusta Berklee College of Musicista.
Tärkeitä levytyksiä

Eric Dolphy: Out There (1960)
Wes Montgomery: So Much Guitar (1961)
Miles Davis: Quiet Nights (1962)
Miles Davis: Miles Smiles (1966)
Miles Davis: Miles In the Sky (1968)
McCoy Tyner: Extensions (1970)
Quincy Jones: Gula Matari (1970)
Freddie Hubbard: Red Clay (1970)
Donald Byrd: Electric Byrd (1970)
Roberta Flack: Quiet Fire (1971)
Janis Ian: Night Rains (1979)
Aiheesta muualla

Ron Carter – viralliset kotisivut
Carter esiintymässä vuonna 2007
Revenge of the Giant

Revenge of the Giant oli myyntinimi Suomen Helsingissä 30.5.2009 järjestetylle ammattinyrkkeilytapahtumalle. Otteluillan oli tarkoitus olla suomalaisen nyrkkeilyhistorian kovatasoisin. Tapahtuman pääottelu kuitenkin peruutettiin sitä edeltävänä iltana Ruslan Tšagajevilla todetun hepatiitti B -tartunnan jälkeen.
Kamppailut käytiin Hartwall Areenalla. Järjestävänä suomalaisena tahona toimi P3 Boxingin Pekka Mäki.
Otteluillassa piti iskeä kymmenen ottelua, joista kahdessa olisi ollut panoksena MM-vyö ja kahdessa Euroopan unionin mestaruusvyö. Illassa iskettiin lopulta 6 ottelua. Otteluillan 12-eräisessä pääottelussa, WBA-liiton raskaansarjan mestaruusottelussa, piti kohdata 143,1 kg painava venäläinen Nikolai Valujev ja tuolloin voittamaton 102,3 kg painava uzbekistanilainen Ruslan Tšagajev .Tšagajevin ja Valujevin välinen ottelu olisi ollut toinen Suomessa isketty raskaansarjan MM-ottelu   ja samalla Suomen historian toinen MM-ottelu.  Valujev piti tulevaa Tšagajevin kohtaamista uransa tärkeimpänä otteluna.
Otteluillan ainoassa toteutuneessa mestaruuskamppailussa kohtasivat norjalainen 65,2 kiloa painava Cecilia Braekhus ja amerikkalainen 66,2-kiloinen Amy Yuratovacia. Välisarjan ottelussa panoksena olivat Braekhusin WBA- ja WBC-liittojen mestaruudet. Braekhus voitti ottelun kaikkien tuomareiden papereissa numeroin 98-92.   Amatööriuralla Braekhus on kärsinyt tappion Eva Vahlströmille.
Välisarjan ottelu Saksan  66,3 kg painaneen Frank Shabani  ja 66,5 kg paineneen Italian Leonard Bundu välillä peruuntui.
Suomen raskaansarjan hallitsevan mestarin 105-kiloisen Juho Haapojan piti kohdata WBO-liiton entisen mestari Lamon Brewsterin kahdeksaneräiseksi kaavaillussa kamppailussa. Punnituksessa Brewster painoi 106 kiloa. Haapoja olisi ollut ensimmäinen suomalaisiskijä, joka kohtaa entisen raskaansarjan mestarin. Miesten välinen kamppailu peruuntui.
114,3 kg painava Robert Helenius kohtasi Ison-Britannian raskaansarjan mestari Scott Gammerin. Gammer painoi punnituksessa 111,6 kg. Helenius tyrmäsi Gammerin kuudennessa erässä.
Suomalainen Jarno Rosberg tyrmäsi unkarilaisen Viktor Szalain ottelun ensimmäisessä erässä. Kamppailu kesti vain 26 sekuntia.
76 kiloa painava Niko Jokinen kohtasi otteluillassa unkarilaisen Istvan Petroczkin. Petroczki painoi 76,8 kg. Jokinen voitti kamppailun kaikin tuomariäänin.
Venäläinen P3 Boxing -tallissa otteleva 65,4-kiloinen Denis Shafikov kohtasi entisen Australian mestari John Cotterill Juniorin. Cotterill Jr painoi punnituksessa 65,4 kiloa. Shafikov voitti kamppailun teknisellä tyrmäyksellä avauserässä.
Illassa olisi otellut myös Kali Meehan, jonka piti kohdata Cerrone Fox. Meehan painoi punnituksessa 104,3 kg ja Fox painoi 97.6 kiloinen. Kamppailu peruuntui.
Juho Tolppola ja Giuseppe Lauri kohtasivat illassa toisen kerran urillaan. Tolppola diskattiin hänen lyötyä Lauria break komennon jälkeen.
Otteluiltaa seurasi raskaansarjan kolminkertainen maailmanmestari Evander Holyfield.
Ruotanen

Ruotanen voi tarkoittaa:
Ruotanen, kylä Pyhäjärvellä
Ruotanen, järvi Karstulassa
sukunimenä;
Aino Ruotanen, suomalainen kanteletaiteilija, laulaja, säveltäjä ja pedagogi
Arto Ruotanen (s. 1961), suomalainen jääkiekkoilija ja olympiamitalisti
Christian Ruotanen (s. 2002), suomalainen lapsinäyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ruotanen”, voi hakea sivunnimihaulla, laajalla sivunnimihaulla tai tekstihaulla.
Ruka Slalom

Ruka Slalom on kuusamolainen alppihiihtoseura. Yhdistyksen kotirinne on Ruka.
Ruka Slalom -seuran tarkoituksena on edistää alppihiihto- ja freestyleharrastusta ja -urheilua toiminta-alueellaan, innostaa jäseniään ja muitakin henkilöitä toimimaan seuran päämäärien hyväksi. Yhdistyksen tunnetuin jäsen on alppihiihtäjä Kalle Palander.
Aiheesta muualla

RukaSlalom
Ryan Dzingel

| Ryan Dzingel |
| --- | --- |
 Ryan Dzingel Ottawa Senatorsin paidassa itäisen konferenssin finaaliottelussa Pittsburgh Penguinsia vastaan keväällä 2017.
Henkilötiedot
Syntynyt: 9. maaliskuuta 1992 (ikä 32) Wheaton, Illinois
Kansalaisuus:   Yhdysvallat
Jääkiekkoilija
Pelipaikka:  laitahyökkääjä
Maila:  vasen
Pituus:  183 cm
Paino:  85 kg
Seura
Seura:  Arizona Coyotes
Sarja:  NHL
Pelaajaura
Pääsarjaura:  2015–
Aik. seurat:  Ottawa Senators (NHL)   Binghamton Senators (AHL)   Columbus Blue Jackets (NHL)   Carolina Hurricanes (NHL)   Ottawa Senators (NHL)   Arizona Coyotes (NHL)   Toronto Maple Leafs (NHL)   San Jose Sharks (NHL)   Chicago Wolves (AHL)
NHL-varaus:  204. varaus, 2011 Ottawa Senators
Ryan Dzingel s. 9. maaliskuuta 1992 Wheaton, Illinois, Yhdysvallat) on yhdysvaltalainen jääkiekkoilija, joka pelaa koeajalla NHL-joukkue Arizona Coyotesissa. Dzingel on pelipaikaltaan vasen laitahyökkääjä ja hän laukoo vasemmalta. Dzingel on 25.2.2019 mennessä pelannut NHL:n runkosarjassa 247 ottelua. Näissä hän on kerännyt tehopisteet 62+64=126.
Ottawa Senators varasi Dzingelin NHL:n varaustilaisuuden 2011 seitsemännellä kierroksella 204. pelaajana. Dzingel pelasi ensimmäisen ottelunsa Senatorsissa kaudella 2015–2016. Helmikuussa 2019 Senators kauppasi hänet Columbus Blue Jacketsiin vaihdossa Anthony Duclairiin sekä 2. kierroksen varausvuoroihin vuosille 2020 ja 2021.
Dzingel siirtyi heinäkuussa 2019 kaksivuotisella sopimuksella Carolina Hurricanesiin.
Helmikuussa 2021 Hurricanes kauppasi Dzingelin takaisin Ottawa Senatorsiin vaihdossa Alex Galchenyukiin ja Cedric Paquetteen.
Heinäkuussa 2021 Dzingel solmi yhden vuoden ja arvoltaan 1,1 miljoonan dollarin sopimuksen Arizona Coyotesin kanssa.
Helmikuussa 2022 Coyotes kauppasi Dzingelin ja Ilja Ljubuškinin Toronto Maple Leafsiin vaihdossa Nick Ritchieen ja ehdolliseen varausvuoroon. Tämän jälkeen Maple Leafs asetti Dzingelin waiwers-listalle josta San Jose Sharks poimi hänet joukkueeseensa.
Syyskuussa 2023 Dzingel palasi Coyotesiin tryout-sopimuksella.
Ruotilehti

Akaasian laakaruoti
Ruotilehti on kasvin kasvulehti, jossa lehtiruoti muodostaa lehden pääosan ja lehtilapa on surkastunut. Ruotilehti on tavallisesti leveä ja litteä. Sen ulkonäkö ja toiminta muistuttaa usein lehtilapaa, jolloin siitä käytetään nimitystä laakaruoti eli fyllodio. Laakaruoteja on yleisesti esimerkiksi monilla trooppisilla akaasialajeilla.
Tyynenmeren divisioona (NHL)

Tyynenmeren divisioonan tunnus
Tyynenmeren divisioona (engl. Pacific Division) on yksi pohjoisamerikkalaisen jääkiekkoliiga NHL:n divisioonista, ja se kuuluu Läntiseen konferenssiin. Divisioonaan kuuluu kahdeksan joukkuetta, joiden kotikaupungit sijaitsevat Tyynen valtameren puoleisella osalla Yhdysvaltoja ja Kanadaa.
Divisioona perustettiin vuonna 1993 osana Läntistä konferenssia NHL:n joukkueiden uudelleenjärjestelyssä. Se on toinen kahdesta seuraajasta entiselle Smythe-divisioonalle (yhdessä Luoteisen divisioonan kanssa), vaikkakin nykyisistä joukkueista ainoastaan Anaheim Ducks ja Vegas Golden Knights eivät pelanneet Smythe-divisioonassa (Arizona Coyotes pelasi siinä entisenä Winnipeg Jetsinä). Myöhempien järjestelyn myötä kolme Tyynenmeren divisioonan alkuperäisestä joukkueesta (Calgary Flames, Edmonton Oilers ja Vancouver Canucks) lähtivät divisioonasta vuonna 1998, mutta palasivat vuonna 2013.
Tyynenmeren divisioona on ainoa NHL:ssä, jossa ei ole yhtään Original Six -joukkuetta. Kaudella 2020–2021 Tyynenmeren divisioonaa ei käytetty, kun liiga järjestettiin tilapäisesti uudelleen COVID-19-pandemian vuoksi. Kaikki divisioonan yhdysvaltalaiset joukkueet siirtyivät Läntiseen divisioonaan, ja kanadalaiset joukkueet Pohjoiseen divisioonaan.
Laajennusjoukkue Seattle Krakenin aloittaessa pelaamisen kaudella 2021–2022 se liittyi Tyynenmeren divisioonaan. Joukkueiden tasaamiseksi Arizona Coyotes siirtyi Keskiseen divisioonaan.
Divisioonan kokoonpano > 1993–1995

Mighty Ducks of Anaheim
Calgary Flames
Edmonton Oilers
Los Angeles Kings
San Jose Sharks
Vancouver Canucks
Divisioonan kokoonpano > 1993–1995 > Muutokset kaudelta 1992–1993

Tyynenmeren divisioona perustetaan joukkueiden uudelleenjärjestelyn seurauksena
Flames, Oilers, Kings, Sharks ja Canucks liittyvät Smythe-divisioonasta
Mighty Ducks of Anaheim lisätään laajennusjoukkueena
Divisioonan kokoonpano > 1995–1998

Mighty Ducks of Anaheim
Calgary Flames
Colorado Avalanche
Edmonton Oilers
Los Angeles Kings
San Jose Sharks
Vancouver Canucks
Divisioonan kokoonpano > 1995–1998 > Muutokset kaudelta 1994–1995

Quebec Nordiques siirtyy Coloradon Denveriin ja muuttaa nimensä Colorado Avalancheksi
Avalanche liittyy Koillisesta divisioonasta
Divisioonan kokoonpano > 1998–2013

Mighty Ducks of Anaheim/Anaheim Ducks
Dallas Stars
Los Angeles Kings
Phoenix Coyotes
San Jose Sharks
Divisioonan kokoonpano > 1998–2013 > Muutokset kaudelta 1997–1998

Flames, Avalanche, Oilers ja Canucks siirtyvät Luoteiseen divisioonaan
Stars ja Coyotes liittyvät Keskisestä divisioonasta
Divisioonan kokoonpano > 2013–2017

Anaheim Ducks
Calgary Flames
Edmonton Oilers
Los Angeles Kings
Phoenix Coyotes/Arizona Coyotes
San Jose Sharks
Vancouver Canucks